open-index/open-wikipedia-markdown huggingface dataset:
Αθανάσιος Καραβέλας

Ο **Αθανάσιος Καραβέλας** του Εμμανουήλ ήταν λόγιος από την Ιεράπετρα. Ανέλαβε ο πρώτος Επίσκοπος Ιεράς το 1670. 

Απέκτησε πλούσια θεολογική μόρφωση. Από τα πρώτα χρόνια της επισκοπής του ήρθε σε σύγκρουση με τον Μητροπολίτη Κρήτης Νεόφυτο. Ο Καραβέλας δίδασκε την αθανασία της ψυχής, σε αντίθεση με τον Πατελάρο. Οι δυο τους κατέφυγαν στο διερμηνέα Νικούσιο, ο οποίος δικαίωσε τις απόψεις του Καραβέλα. Ο Πατελάρος αρνήθηκε να δεχτεί την απόφαση. Επιπλέον ο Νεόφυτος, σύμφωνα με τον Σταυρινίδη, κατά τον Κρητικό πόλεμο τάχθηκε με τους Τούρκους. Τελικά, με εντολή του Μητροπολίτη Νεόφυτου ο Καραβέλας καθαιρέθηκε από επίσκοπος το 1684.

## Πηγές
*Ψαρουδάκη Γ., *Εκκλησίες και Μοναστήρια της Ιεράπετρας*, Ιεράπετρα 1999. 
*Γιάννη Χρηστάκη, *Η Ιεράπετρα και η περιοχή της*, Ηράκλειο 1994.

## Παραπομπές


Κατηγορία:Έλληνες λόγιοι του 17ου αιώνα
Αθανασιος
Α.Σ. Άφοβος Σεπολίων

150px|μικρογραφία|Το λογότυπο του συλλόγου.
Ο **Αθλητικός Σύλλογος Άφοβος Σεπολίων** ήταν ποδοσφαιρικός σύλλογος, που ιδρύθηκε το 1936 στα Σεπόλια. Τα χρώματά του ήταν το μπλε και το άσπρο, ενώ ως έδρα χρησιμοποιούσε το γήπεδο της Ακαδημίας Πλάτωνος, με συνθετικό χλοοτάπητα και φωτισμό, χωρητικότητας 150 θεατών.

Υπήρξε ένα από τα πιο παλιά ερασιτεχνικά αθλητικά σωματεία της Αθήνας και λειτούργησε ανελλιπώς από το 1936 έως και το 2023. Το καλοκαίρι του 2023 το ανδρικό τμήμα ποδοσφαίρου ανέστειλε τη λειτουργία του. Η χρονιά που μόλις είχε ολοκληρωθεί βρήκε την ομάδα διαλυμένη, στην τελευταία θέση του Γ΄ τοπικού πρωταθλήματος Αθηνών, με συντελεστή τερμάτων -164 και μηδέν βαθμούς.

Έτσι πάρθηκε η απόφαση η ομάδα να αποσυρθεί από τις διοργανώσεις, παραμένοντας ανενεργή έως τον Σεπτέμβριο του 2025. Τότε παραχώρησε το Α.Φ.Μ. και τον αριθμό μητρώου της Ε.Π.Ο. στον Ολυμπιακό Σεπολίων, ώστε αυτός να συμμετάσχει στη Γ΄ κατηγορία της Ε.Π.Σ. Αθηνών την αγωνιστική περίοδο 2025-2026.

Η κίνηση αυτή σηματοδότησε την οριστική διάλυση του Άφοβου, έπειτα από 87 χρόνια προσφοράς και πορείας στο αθηναϊκό ποδόσφαιρο.

## Παρουσία ανά έτος

## Παραπομπές


## Δείτε επίσης

* Κατάλογος ποδοσφαιρικών ομάδων Αττικής

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1936
Κατηγορία:Ποδοσφαιρικές ομάδες Ελλάδας
Γουλιέλμος ντ'Ωτρεμανκούρ

Ο ** Γουλιέλμος ντ'Ωτρεμανκούρ** (Γαλλικά: *Guillaume d'Autremencourt*), ήταν ο τρίτος κατά σειρά Αυθέντης των Σαλώνων, από το 1258 έως το 1294. Ήταν γιος του Θωμά Β΄ ντ'Ωτρεμανκούρ, ενώ η μητέρα του ήταν γόνος των Βιλλεαρδουίνων. Είχε επίσης δύο αδελφές.

Διαδέχτηκε τον πατέρα του μετά τον θάνατό του, με το φέουδό του να είναι αρχικά ήταν υποτελές στο Πριγκιπάτο της Αχαΐας και από το 1278 υποτελές στο Δουκάτο των Αθηνών. Ήταν ο μόνος από τους Ωτρεμανκούρ, Αυθέντες των Σαλώνων των οποίων δεν βρέθηκαν νομίσματα. Λόγω αυτού, εικάζεται ότι απλώς δεν έκοψε. Γιος και διάδοχός του, ήταν ο Θωμάς Γ΄ ντ'Ωτρεμανκούρ, η κόρη του οποίου, Αγνή ντ'Ωτρεμανκούρ παντρεύτηκε τον Ντρε του Μπωμόν (Dreux de Beaumont).

## Πηγές
* Ανέκδοτα νομίσματα και μολυβδόβουλλα των κατά τους μέσους αιώνας Δυναστών της Ελλάδος / υπό Παύλου Λάμπρου, Εν Αθήναις : Εκ του Τυπογραφείου αδελφών Πέρρη, 1880

Κατηγορία:Αυθέντες και Κόμητες των Σαλώνων
Κατηγορία:Βαρώνοι του Πριγκιπάτου της Αχαΐας
Κατηγορία:Βαρώνοι του Δουκάτου των Αθηνών
Τυφλίνος

Ο **Τυφλίνος** είναι τυφλό φίδι της οικογένειας των τυφλοπίδων. Ζει από τα Βαλκάνια μέχρι τα Νησιά του Αιγαίου και από την Κύπρο μέχρι το Αφγανιστάν. Είναι το μόνο φίδι του γένους Τύφλωψ που συναντάται στην Ευρώπη.

## Εμφάνιση και συμπεριφορά
Ο τυφλίνος είναι το μικρότερο φίδι της Ευρώπης. Το ολικό μήκος του φθάνει μέχρι και τα 40 cm, συνήθως όμως είναι κάτω από 30 cm. Πρόκειται για φίδι τυφλό, εξελιγμένο και προσαρμοσμένο στην υπόγεια ζωή. Σπάνια μπορεί να παρατηρηθεί στην επιφάνεια. Δραστηριοποιείται μέσα σε στενές τρύπες από φωλιές ασπόνδυλων ή σκάβει το ίδιο σε μαλακό χώμα, καθώς και κάτω από πέτρες ή βράχους. Τρέφεται με μικρά ασπόνδυλα όπως μυρμήγκια, τερμίτες, μικρά αραχνοειδή κτλ, καθώς και με νύμφες ή προνύμφες αυτών. Τα ατροφικά του μάτια είναι σκεπασμένα με δέρμα. Η ουρά του έχει μυτερό τέλος και την χρησιμοποιεί στην μετακίνησή του μέσα στις τρύπες. Τα θηλυκά γεννούν 4-8 αυγά μήκους 11-25 mm. Αν πιαστεί προσπαθεί έντονα να ξεφύγει και πιέζει με την άκρη της ουράς του. Είναι εντελώς ακίνδυνο φίδι.

## Παραπομπές


## Εξωτερικοί σύνδεσμοι
* https://web.archive.org/web/20160405233853/http://katakali.net/drupal/?q=erpeta%2Ftyflinos

Κατηγορία:Τυφλοπίδαι
Κατηγορία:Ερπετά της Ευρώπης
Κατηγορία:Ερπετά της Ασίας
Η αυγή του θριάμβου

***Η αυγή του θριάμβου*** είναι μια ελληνική πολεμική ταινία παραγωγής του 1960 σε σενάριο και σκηνοθεσία Φίλιππου Φυλακτού. Πρωταγωνιστούν οι Γιώργος Φούντας, Πάρη Λεβέντη, Έφη Οικονόμου και ο Θανάσης Βέγγος.

## Πλοκή

Μια ομάδα σαμποτέρ συνεργάζεται με δύο γυναίκες οι οποίες δουλεύουν σε ένα καμπαρέ. Διενεργούν διάφορα σαμποτάζ σε βάρος των Γερμανών οι οποίοι για αντίποινα εκτελούν αθώους, μέχρι που συλλαμβάνουν τον επικεφαλής των σαμποτέρ, ο οποίος τελικά ξεφεύγει. Έτσι φέρνει σε πέρας την αποστολή του, η οποία είναι η ανατίναξη ενός πλοίου και στο τέλος, απελευθερώνει και τους συντρόφους του.

## Διανομή

* Γιώργος Φούντας - Γιώργος
* Πάρη Λεβέντη - Μαρία**'
* [[Έφη Οικονόμου]] - Ελένη**'
* Βασίλης Κανάκης - Έρνεστ φον Μίλερ**'
* [[Νίκος Τσαχιρίδης]] - Πάνος**'
* Βασίλης Ανδρεόπουλος
* Κώστας Παπαχρήστος
* Τάκης Μηλιάδης
* Σπύρος Ολύμπιος
* Βάσος Ανδρονίδης
* Θανάσης Βέγγος
* Σούλη Σαμπάχ
* Ερρίκος Κονταρίνης
* Γιώργος Μαρίνος

## Παραπομπές

## Πηγές
*Γιώργος Ανδρίτσος, Η κατοχή και η αντίσταση στον Ελληνικό κινηματογράφο 1945-1966, εκδ.Αιγόκερως, Αθήνα, 2004,σελ.125-126, 188

Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ελληνικές πολεμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Φίλιππου Φυλακτού
Κατηγορία:Ταινίες παραγωγής Ρίσσα Φιλμ
Κατηγορία:Σενάρια του Φίλιππου Φυλακτού
Κατηγορία:Ελληνικές ταινίες της δεκαετίας 1960
Ο άνθρωπος που γύρισε από τον πόνο

Το ***Ο άνθρωπος που γύρισε από τον πόνο*** είναι  κινηματογραφική μελοδραματική αισθηματική ταινία που γυρίστηκε το 1966.

## Πλοκή

Ο Νίκος Λιώσης επιστρέφει από τον πόλεμο της Κορέας. Η οικογένειά του τον θεωρεί χαμένο. Εκείνος, όμως, επειδή είναι τραυματισμένος και ψυχολογικά καταρρακωμένος, δεν θέλει να εμφανιστεί στη γυναίκα και το παιδί του. Στο μεταξύ, η γυναίκα του πιέζεται από τον πατριό της να παντρευτεί κάποιον ευκατάστατο φίλο του.

Εκείνη μια μέρα συναντά τον χαμένο σύζυγό της και εκείνος προσποιείται πως είναι κάποιος άλλος με το όνομα Αλέξης Σαρρής. Εκείνη του μιλά για την ομοιότητά της με τον αγνοούμενο σύζυγό της και τον πιέζει να παραστήσει πως είναι αυτός, προκειμένου να μην παντρευτεί αυτόν που ο πατριός της επιθυμεί. Ο Νίκος δέχεται να υποδυθεί τον ρόλο αυτόν.

Η προσαρμογή του πίσω στο σπίτι δεν είναι εύκολη, αφού πάσχει από κάποιο ψυχικό σύνδρομο λόγω της συμμετοχής του στον πόλεμο, τον οποίο ξαναζεί με τη φαντασία του κάθε φορά που ακούει έντονους θορύβους. Προς το τέλος της ταινίας, η μητέρα του Νίκου, που έχει κλειστεί σε μοναστήρι και έχει γίνει καλόγρια, βρίσκει κοντά στο μοναστήρι ένα χτυπημένο κοριτσάκι. Πρόκειται για τη Δήμητρα, την κόρη του ζευγαριού. Όταν το ζευγάρι ειδοποιείται να πάει στο μοναστήρι για να πάρουν το παιδί, η καλόγρια αναγνωρίζει πρώτα τη νύφη της και στη συνέχεια τον γιο της μετά από χρόνια. Ακολουθούν συγκινητικές στιγμές επανασύνδεσης. Η τελευταία σκηνή της ταινίας βρίσκει το ζευγάρι δίπλα στη θάλασσα να συζητά για το ψέμα του Νίκου και να επανασυνδέεται για να ζήσει πλέον ευτυχισμένο.

## Διανομή

* Νίκος Ξανθόπουλος - Νίκος Λιώσης / Αλέξης Σαρρής**'
* [[Αφροδίτη Γρηγοριάδου]] - Βαρβάρα (Βέρα) Λιώση**'
* Θόδωρος Μορίδης - Γρηγόρης, πατριός Βέρας**'
* [[Ελένη Ζαφειρίου]] - Ειρήνη Λιώση, μητέρα Νίκου
* Λάμπρος Κοτσίρης - καθηγητής Λιάρος**'
* Γιώργος Λουκάκης - Λέανδρος**'
* [[Μαρία Φωκά]] - Μαρία
* Νάνσυ Μάνδρου - μικρή Δήμητρα Λιώση**'
* Γιώτα Σοϊμοίρη - Σοφία
* Θάνος Κανέλλης - Λευτέρης

## Παραπομπές


## Εξωτερικές πηγές
*Γιώργος Ανδρίτσος, Η κατοχή και η αντίσταση στον Ελληνικό κινηματογράφο 1945-1966, εκδ.Αιγόκερως, Αθήνα, 2004,σελ.172, 192
*  

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ταινίες παραγωγής Κλακ Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σενάριο Νίκου Φώσκολου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Απόστολου Τεγόπουλου
Θανάσης Μπούρας

Ο **Θανάσης Μπούρας** (γενν. Καρπενήσι, 1947) είναι Έλληνας πανεπιστημιακός, πολιτικός, βουλευτής και Γενικός Γραμματέας της Κοινοβουλευτικής Ομάδας της Νέας Δημοκρατίας, που διατελεί Γ' Αντιπρόεδρος της Βουλής.

## Βιογραφικά στοιχεία
### Ακαδημαϊκή δραστηριότητα
Έλαβε το πτυχίο του από το Τμήμα Φυσικής του Εθνικού και Καποδιστριακού Πανεπιστημίου της Αθήνας. Έκανε μεταπτυχιακές σπουδές και απέκτησε πτυχίο στη Μετεωρολογία την Ηλεκτρονική και την Ραδιοηλεκτρολογία. Είναι κάτοχος διδακτορικού τίτλου (Ph.D.) στις Φυσικές Επιστήμες. Ακόμα διαθέτει τίτλο παιδαγωγικών σπουδών, και είναι ενεργό μέλος της Εταιρείας Ελλήνων Φυσικών.

Υπήρξε καθηγητής φυσικής στο Πανεπιστήμιο Αθηνών από το 1973 έως το 1979, ενώ στη συνέχεια δίδαξε στο ΤΕΙ Αθηνών του οποίου διετέλεσε δύο φορές αντιπρόεδρος.
 
### Κοινοβουλευτική και πολιτική δραστηριότητα
Διετέλεσε νομάρχης Εύβοιας την περίοδο 1989-1990 και νομάρχης Δυτικής Αττικής από το 1990 έως το 1993. Μεταξύ 1989 και 1993 ήταν μέλος του συμβουλίου του Ιδρύματος Κρατικών Υποτροφιών.

Ανήκει στη Νέα Δημοκρατία από το 1974 και εξελέγη για πρώτη φορά Βουλευτής της Περιφέρειας Αττικής στις Εθνικές Εκλογές του 2000, ενώ επανεξελέγη το 2004, το 2007 το 2009, αλλά και στις δύο εκλογικές αναμετρήσεις του 2012 και του 2015. Αποτέλεσε ιδρυτικό μέλος της ΔΑΚΕ Φυσικών.
 
Διετέλεσε πρόεδρος της Διαρκούς Επιτροπής Οικονομικών Υποθέσεων της Βουλής από τον Σεπτέμβριο του 2007 έως τον Ιανουάριο του 2009. Ακόμα υπήρξε Υπεύθυνος του Τομέα Απασχόλησης και Κοινωνικής Προστασίας της Νέας Δημοκρατίας κατά την περίοδο 2000 έως και το 2007. Κατά τις κοινοβουλευτικές περιόδους 2000 έως 2009, ήταν μέλος του Κοινοβουλευτικού Τομέα Παιδείας.

Ορίστηκε Υφυπουργός Οικονομίας και Οικονομικών, με αρμοδιότητα σε θέματα επενδύσεων και ανάπτυξης, στην κυβέρνηση του Κώστα Καραμανλή τον Ιανουάριο του 2009.

Ορίστηκε από τον πρωθυπουργό και πρόεδρο της Νέας Δημοκρατίας, Αντώνη Σαμαρά, Γενικός Γραμματέας της Κοινοβουλευτικής Ομάδας του κόμματος το 2012. Έμεινε στη θέση αυτή μέχρι τον Φεβρουάριο του 2015 όταν τον διαδέχθηκε ο Γιάννης Πλακιωτάκης.

### Προσωπική ζωή
Είναι παντρεμένος με την Κατερίνα Καραδημήτρη, με την οποία απέκτησε δύο παιδιά, τον Κωνσταντίνο και την Πηνελόπη.

## Παραπομπές


## Εξωτερικοί σύνδεσμοι
* Προσωπική Ιστοσελίδα Αθ. Μπούρα

Κατηγορία:Βουλευτές Αττικής
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Οικονομίας και Οικονομικών
Κατηγορία:Έλληνες φυσικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Βουλευτές Β΄ Δυτικής Αττικής
Κατηγορία:Αντιπρόεδροι της Βουλής των Ελλήνων
Καθαρά μαθηματικά

Σε γενικές γραμμές, **καθαρά (**ή **θεωρητικά) μαθηματικά** είναι η επιστήμη των μαθηματικών που μελετά εντελώς αφηρημένες έννοιες. Απο τον δέκατο όγδοο αιώνα και μετά, είναι ένας αναγνωρισμένος κλάδος της μαθηματικής δραστηριότητας, ενώ μερικές φορές χαρακτηριζόταν ως *speculative* μαθηματικά (θεωρητικά).

Κατηγορία:Μαθηματική ορολογία
Θανάσης Ντίνας (ποδοσφαιριστής)

Ο **Θανάσης Ντίνας** (Κομοτηνή, 12 Νοεμβρίου 1989) είναι Έλληνας ποδοσφαιριστής, ο οποίος αγωνίζεται στη θέση του μεσοεπιθετικού ή του ακραίου επιθετικού για τον ΟΦΗ.

## Καριέρα
### Σε συλλογικό επίπεδο
Ξεκίνησε την καριέρα του από τις ακαδημίες της Skoda Ξάνθη και το 2008 προωθήθηκε στην πρώτη ομάδα, με τη φανέλα της οποίας είχε μόλις μια συμμετοχή. Την επόμενη χρονιά πήγε ως δανεικός στην ομάδα της Ζακύνθου όπου παρέμεινε δύο χρόνια. Η Παναχαϊκή υπήρξε ο επόμενος σταθμός στην καριέρα του το 2010, με την οποία καθιερώθηκε ως βασικός και φόρεσε το περιβραχιόνιο του αρχηγού. Το καλοκαίρι του 2012 εκδήλωσαν έντονα το ενδιαφέρον τους αρκετές ομάδες όπως η ΑΕΚ και η Αταλάντα, όμως παρέμεινε στην Παναχαϊκή. Τελικά, τον Ιανουάριο του 2013 υπέγραψε στον Παναθηναϊκό συμβόλαιο διάρκειας 3,5 ετών.

Τον Αύγουστο του 2015 παραχωρήθηκε ως ελεύθερος στον Πλατανιά, ενώ δύο χρόνια αργότερα συμφώνησε με τα Τρίκαλα.

#### ΟΦΗ
Τον Γενάρη του 2018 ο Θανάσης Ντίνας πήγε στον ΟΦΗ.

### Στις εθνικές ομάδες
Τον Νοέμβριο του 2014 κλήθηκε για πρώτη φορά στην εθνική Ελλάδας εν όψει των αγώνων εναντίον των Νήσων Φερόε (για τα προκριματικά του Euro 2016) και της Σερβίας (φιλικός), χωρίς να αγωνιστεί.

## Διακρίσεις
Την αγωνιστική περίοδο 2011-12 αναδείχθηκε ως ο καλύτερος νέος ποδοσφαιριστής της Football League, στις ετήσιες βραβεύσεις του ΠΣΑΤ.

## Παραπομπές


## Πηγές

* Η καριέρα του Θανάση Ντίνα στο soccerway.com
* Το προφίλ του Θανάση Ντίνα στο www.transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Π.Σ. Ζακύνθου
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Φούτμπολ Λιγκ (Ελλάδα)
Αράς (ποταμός)

Ο **Αράς** ή **Αράξης** είναι ποταμός της δυτικής Ασίας που διαρρέει εδάφη της Τουρκίας, της Αρμενίας, του Ιράν και του Αζερμπαϊτζάν. Είναι μαζί με τον Κύρο οι κυριότεροι ποταμοί της περιοχής του Καυκάσου.

## Όνομα
Ο Αράς στην Τουρκική γλώσσα αναφέρεται ως **Aras**, στην Αρμενική γλώσσα ως **Araqs** (Արաքս), στην Περσική γλώσσα επίσης **Aras** ( ارس), και στην Ρωσική γλώσσα ως **Аракс**.

Σύμφωνα με την Αρμένικη παράδοση το όνομα του ποταμού προέκυψε από τον **Αράστ**, δισέγγονο του γενάρχη των Αρμενίων, Χάικ.

Το όνομα στην εξελληνισμένη του μορφή, **Αράξης**, αναφέρεται πρώτη φορά από τον Ηρόδοτο και ακολούθως από τον Ξενοφώντα στο έργο του Κύρου Ανάβασις.

## Περιγραφή
Οι πηγές του βρίσκονται στο υψίπεδο της ανατολικής Τουρκίας, νότια του Ερζερούμ. Στην ίδια περιοχή βρίσκονται και οι πηγές του Ευφράτη. Ακολουθώντας αρχικά ανατολική πορεία, στη συνέχεια στρέφεται νοτιοανατολικά και σχηματίζει τα σύνορα Τουρκίας - Αρμενίας, περνώντας πολύ κοντά και από τον ορεινό όγκο του Αραράτ.

Ακολούθως σχηματίζει τα σύνορα μεταξύ του Ιράν και της αυτόνομης δημοκρατίας του Ναχιτσεβάν, όπου και έχει κατασκευαστεί φράγμα για την παραγωγή ηλεκτρικής ενέργειας. Το φράγμα κατασκευάστηκε μεταξύ 1963-1970 μετά από συμφωνία της Σοβιετικής Ένωσης και του Ιράν, σχηματίζοντας τεχνητή λίμνη έκτασης 145 τ.χλμ.. Από τα νερά της λίμνης αρδεύονται συνολικά 4.000 τ.χλμ γεωργικές εκτάσεις στις δύο όμορες χώρες (Μετά τη διάλυση της Σοβιετικής Ένωσης το 1991, το Ναχιτσεβάν αποτελεί αυτόνομη δημοκρατία του Αζερμπαϊτζάν).

Στη συνέχεια η διαδρομή του ποταμού στρέφεται ανατολικά-βορειοανατολικά σχηματίζοντας τα σύνορα Ιράν - Αρμενίας και Ιράν - Αζερμπαϊτζάν. Στο τελευταίο τμήμα του ο ποταμός διαρρέει την πεδινή στέπα Μουγάν του Αζερμπαϊτζάν πριν συμβάλλει από δεξιά στον άλλο μεγάλο ποταμό της Καυκάσιας περιοχής, τον Κύρο, 120 χιλιόμετρα πριν αυτός εκβάλλει στην Κασπία Θάλασσα.

Σημείο συνάντησης των δύο ποταμών αποτελεί η πόλη Σαμπιραμπάντ και παρότι το μήκος του Αράξη μέχρι αυτό το σημείο είναι μεγαλύτερο από αυτό του Κύρου, λόγω της μεγαλύτερης ποσότητας υδάτων του Κύρου, θεωρείται αυτός ο κύριος ποταμός και ο Αράξης παραπόταμος του. Μετά από πλημμύρες το 1897 ένας ξεχωριστός κλάδος του Αράξη εκβάλλει απευθείας στην Κασπία.

## Ιστορία

## Παραπομπές


Κατηγορία:Ποταμοί του Αζερμπαϊτζάν
Κατηγορία:Ποταμοί της Αρμενίας
Κατηγορία:Ποταμοί του Ιράν
Κατηγορία:Ποταμοί της Τουρκίας
Κατηγορία:Διεθνείς ποταμοί της Ασίας
Κάρολος Αρλιώτης

Ο **Κάρολος Αρλιώτης** (1895 - 16 Ιουλίου 1981) ήταν Έλληνας οικονομολόγος, τραπεζίτης και υπουργός στις υπηρεσιακές κυβερνήσεις Γεωργακόπουλου (1958), Δόβα (1961) και Πιπινέλη (1963). 

## Βιογραφικά στοιχεία
Γεννήθηκε στην Κέρκυρα και σπούδασε οικονομικές επιστήμες στο Παρίσι. Με την επιστροφή του στην Ελλάδα εντάχθηκε στο δυναμικό της Εθνικής Τράπεζας της Ελλάδος, όπου και ανέλαβε σημαντικές θέσεις. Το 1938 διορίστηκε γενικός γραμματέας της Κτηματικής Τράπεζας, θέση στην οποία παρέμεινε μέχρι και το 1942, οπότε και διορίστηκε πρόεδρος αυτής. Επίσης είχε διατελέσει πρόεδρος της Εκτελεστικής Επιτροπής του Βασιλικού Εθνικού Ιδρύματος και πρώτος πρόεδρος της Ελληνοαμερικανικής Ένωσης. Το 1979 εξέδωσε την *Ιστορία της Εθνικής Κτηματικής Τράπεζας της Ελλάδος*, για την οποία τιμήθηκε με το βραβείο Ακαδημίας τον Δεκέμβριο του 1980. 

Στις υπηρεσιακές κυβερνήσεις Γεωργακόπουλου (1958), Δόβα (1961) και Πιπινέλη (1963) ανέλαβε υπουργός Συντονισμού. Υπήρξε ένας από τους πρώτους κατοίκους της Εκάλης. Το 1979 αυτός και η σύζυγός του, Λίλη, πραγματοποίησαν δύο δωρεές, 23 και 28 έργων αντίστοιχα, προς την Εθνική Πινακοθήκη.

Απεβίωσε στην Αθήνα το 1981 και κηδεύτηκε στις 17 Ιουλίου από τον ιερό ναό του Πρώτου Νεκροταφείου.

## Παραπομπές


Κατηγορία:Έλληνες υπουργοί Συντονισμού
Κατηγορία:Έλληνες οικονομολόγοι
Κατηγορία:Έλληνες τραπεζίτες
Σούπερ Λιγκ

Ο όρος **Σούπερ Λιγκ** (Σουπερλίγκ) ή **Super League** (Superleague) μπορεί να παραπέμπει στα εξής:

## Ποδόσφαιρο
*The Super League
*Πρωτάθλημα Ελλάδας ποδοσφαίρου ανδρών
*Πρωτάθλημα ποδοσφαίρου Σερβίας
*Πρωτάθλημα ποδοσφαίρου Κίνας
*Σούπερ Λιγκ Τουρκίας
*Γούμενς Σούπερ Λιγκ

## Ράγκμπι λιγκ
*Σούπερ Λιγκ (ράγκμπι λιγκ)

## Μηχανοκίνητος αθλητισμός
*Superleague Formula
Μαρίνο Ντάντολο

Ο **Μαρίνος Δάνδολος** *([[Ιταλική γλώσσα|ιταλικά :]] Marino Dandolo, πέθανε πριν το [[1243]])* ήταν Βενετός ιππότης, μέλος του Οίκου των Ντάντολο και κατακτητής της Άνδρου (1207 - 1239). Ο Μαρίνο Ντάντολο ήταν ανιψιός του δόγη της Βενετίας Ενρίκο Ντάντολο από τον οποίο στάλθηκε να καταλάβει από το Αιγαίο πέλαγος νησιά της καταρρέουσας Βυζαντινής αυτοκρατορίας. Ξάδελφος του ήταν ο Μάρκος Σανούδος.

## Κύριος της Άνδρου

Το 1207 πήρε μέρος στην Ενετική εκστρατεία κατάληψης του Αιγαίου και κατέλαβε την Άνδρο και την έκανε φέουδο του, έκτισε μάλιστα και το Μέσα κάστρο της Άνδρου σε νησίδα μπροστά στην Χώρα που το χρησιμοποίησε για κατοικία. Αναφέρεται ότι κυρίως διοικούσε από την Βενετία και σπανίως ήταν στην Άνδρο. Η νήσος φαίνεται να γνώρισε μεγάλη ανάπτυξη, το 1208 είχαν εγκατασταθεί τόσοι Φράγκοι εκεί ώστε ιδρύθηκε και Λατινική επισκοπή. 
Ο Μαρίνος Δάνδολος κυβέρνησε την Άνδρο υποτελείς του Μάρκου Σανούδου μέχρι το 1233. Ένα τμήμα της νήσου το έδωσε φέουδο στον Αδελφό του Μάρκο που σήμερα διασώζεται το τοπωνύμιο *Μακροτάνταλος* εκ παραφθοράς του ονόματος του. 

## Ανατροπή

Ο γαμπρός του Ιερεμίας Γκίζι που είχε παντρευτεί την αδελφή του Iελίζα Δάνδολο τον ανέτρεψε και τον διαδέχθηκε στην ηγεμονία της Άνδρου (1239), ο Μαρίνο Ντάντολο πέθανε στην εξορία πριν το 1243.. 
Η Δημοκρατία της Βενετίας θα ζητήσει κατόπιν από τον σφετεριστή γαμπρό του να παραδώσει το νησί αλλά εκείνος δεν θα υπακούσει και θα κρατήσει την Άνδρο μέχρι τον θάνατο του παρά το ότι θα τιμωρηθεί με εξορία και κατάσχεση της περιουσίας του στην Βενετία.

## Παραπομπές



## Πηγές

*Ανέκδοτα νομίσματα και μολυβδόβουλλα των κατά τους μέσους αιώνας Δυναστών της Ελλάδος / υπό Παύλου Λάμπρου, Εν Αθήναις : Εκ του Τυπογραφείου αδελφών Πέρρη, 1880
*Hopf, Carl Hermann Friedrich Johann (1873). Chroniques Gréco-Romanes Inédites ou peu Connues. Berlin, Germany: Librairie de Weidmann.
*Loenertz, Raymond-Joseph (1970). Marino Dandolo, seigneur d'Andros, et son conflit avec l'évêque Jean in "Byzantina et Franco-Graeca". Roma.
*Miller, William (1908). The Latins in the Levant, a History of Frankish Greece (1204–1566). New York: E.P. Dutton and Company.
*Setton, Kenneth M. (1976). The Papacy and the Levant (1204–1571), Volume I: The Thirteenth and Fourteenth Centuries. Philadelphia: The American Philosophical Society. 

Κατηγορία:Ευγενείς του Δουκάτου του Αρχιπελάγους
Κατηγορία:Οικογένεια Ντάντολο
Κατάλογος Προέδρων της Βουλής των Λόρδων

Στον παρακάτω κατάλογο εμφανίζονται κατά χρονολογική σειρά οι διατελέσαντες σε θέση ανάλογη του Προέδρου της Βουλής των Λόρδων. Μόλις 9 εξ αυτών δεν είχαν υπηρετήσει πρώτα στη Βουλή των Κοινοτήτων πριν γίνουν μέλη της Βουλής των Λόρδων.

## Διορισμένοι από τον Πρωθυπουργό (1707-2006)

## Εκλεγμένοι από το Σώμα (2006-)

## Εξωτερικοί σύνδεσμοι
* Επίσημος ιστότοπος της Βουλής των Λόρδων

Κατηγορία:Πολιτική του Ηνωμένου Βασιλείου
Ιωάννης Δαμηλάκης

Ο **Ιωάννης Δαμηλάκης** (Ιεράπετρα, 1868 - 16 Δεκεμβρίου 1965) ήταν Έλληνας δικηγόρος και πολιτικός. Διετέλεσε βουλευτής, Δήμαρχος και πρόεδρος της Κοινότητας της Ιεράπετρας. Ανήκε στο Κόμμα Φιλελευθέρων. Υπήρξε προσωπικός φίλος του βουλευτή Μιχαήλ Κοθρή.

## Βιογραφία
Μετά τις σπουδές του διορίστηκε ελληνοδιδάσκαλος και αργότερα (στα 1900) γραμματέας στο Ειρηνοδικείο της Ιεράπετρας. Σπούδασε νομικά στο πανεπιστήμιο των Αθηνών και σε ηλικία 39 ετών αναγορεύτηκε διδάκτορας του Δικαίου. Μετά το διορισμό του σε δικηγόρο, εργάστηκε στο Πρωτοδικείο Λασιθίου και επί πολλά χρόνια στο Εφετείο της Κρήτης. Το 1911 διετέλεσε πληρεξούσιος της επαρχίας Ιεράπετρας κατά την επαναστατική συνέλευση των Κρητών. Το 1912 ήταν ένας από τους πρώτους Κρητικούς βουλευτές στο Ελληνικό Κοινοβούλιο.
 
Από το 1934 ως το 1938 ήταν πρόεδρος του Συλλόγου Τοπικών Δικαίων Ιεράπετρας και υπηρέτησε ως πρόεδρος του Πολιτικού Συλλόγου των Φιλελευθέρων στην επαρχία της ιδιαίτερης πατρίδας του.

Τον διαδέχθηκε ως πρόεδρος της Κοινότητας Ιεράπετρας ο Εμμανουήλ Μελάς . Το 1938 συντελέστηκε η αναβάθμιση της Ιεράπετρας σε Δήμο και ο Ιάκωβος Μελάς ανέλαβε πρώτος Δήμαρχος. 

Ο Ιωάννης Δαμηλάκης πέθανε σε ηλικία 97 ετών το 1965 και το όνομά του δόθηκε σε πλατεία της Ιεράπετρας.

## Πηγές
*Νικόλαος Τζώρτζης, "Τα Οδωνυμικά της Ιεράπετρας", σελ. 47, εκδ. Δήμου Ιεράπετρας, 2002 (β΄ έκδοση).


Κατηγορία:Βουλευτές Λασιθίου
Κατηγορία:Δήμαρχοι Ιεράπετρας
Πολωνικό Λαϊκό Κόμμα

Το **Πολωνικό Λαϊκό Κόμμα** (πολ. *Polskie Stronnictwo Ludowe*) είναι ένα πολωνικό χριστιανοδημοκρατικό πολιτικό κόμμα. Συμμετέχει αυτή τη στιγμή στην κυβέρνηση της χώρας μαζί με την Πολιτική Πλατφόρμα.

Το κόμμα ιδρύθηκε το 1990. Αρχικά, το Πολωνικό Λαϊκό Κόμμα ήταν ένα αριστερό πολιτικό κόμμα και σχημάτισε κυβέρνηση συνασπισμού μαζί με την Δημοκρατική Αριστερή Συμμαχία αφότου το κόμμα κέρδισε 132 από τις συνολικά 460 έδρες της Σέιμ στις εκλογές του 1993, με τον αρχηγό του Βάλντεμαρ Παβλάκ να γίνεται πρωθυπουργός της χώρας μέχρι το 1995. Στις εκλογές του 1997, όμως, το κόμμα έπεσε στις 27 έδρες και, προς το τέλος της δεκαετίας του 1990, μετακινήθηκε περισσότερο προς το κέντρο. Το 2001, το κόμμα σχημάτισε εκ νέου κυβέρνηση συνεργασίας με την Δημοκρατική Αριστερή Συμμαχία, αποσύρθηκε, όμως, από αυτή το 2003. Μετά τις εκλογές του 2007, το κόμμα σχημάτισε κυβέρνηση συνεργασίας με την Πολιτική Πλατφόρμα.

## Παραπομπές


Κατηγορία:Πολωνικά πολιτικά κόμματα
Κατηγορία:Συντηρητικά κόμματα
Κατηγορία:Χριστιανοδημοκρατικά κόμματα
Κατηγορία:Αγροτικά κόμματα
Κίνημα του Πάλικοτ

Το **Κίνημα του Πάλικοτ **(πολωνικά: *Ruch Palikota*, RP), γνωστό μέχρι την 1 του Ιουνίου του 2011 ως **Κίνημα Υποστήριξης **(πολωνικά: Ruch Poparcia) ήταν ένα φιλελεύθερο και αντικληρικό πολωνικό πολιτικό κόμμα του οποίου ηγείται ο Γιάνους Πάλικοτ, ο οποίος είναι πρώην βουλευτής της Πολιτικής Πλατφόρμας, η οποία ιδρύθηκε τον Οκτώβριο του 2010. Τα μέσα μαζικής ενημέρωσης το έχουν χαρακτηρίσει ως ελευθεριακό, φιλελεύθερο, αντικληρικό, λαϊκίστικο, και αριστερό.

Το κόμμα διαλύθηκε στις 6 Οκτωβρίου 2013 και το διαδέχτηκε το κόμμα Το Δικό σας Κίνημα (πολωνικά: *Twój Ruch*).

## Πολιτικοί στόχοι
Ο Πάλικοτ υποστηρίζει διακοπή της θρησκευτικής εκπαίδευσης στα δημόσια σχολεία και των κρατικών επιδοτήσεων των εκκλησιών, κατάργηση των περιορισμών στην άμβλωση, μείωση της ηλικίας ψηφοφορίας στα 16, διανομή δωρεάν προφυλακτικών,  να επιτραπούν τα Σύμφωνα Συμβίωσης για άτομα του ίδιου φύλου, αλλαγές στο Μικτό αναλογικό σύστημα εκπροσώπησης, μεταρρυθμίσεις στον Οργανισμό Κοινωνικής Ασφάλισης, κατάργηση της Γερουσίας, νομιμοποίηση της κάνναβης και εφαρμογή κατ 'αποκοπή φόρων.

Η βρετανική εφημερίδα Financial Times περιγράφει τις οικονομικές απόψεις του κόμματος ως ετερογενείς, που κυμαίνονται προς το πεδίο εφαρμογής από το φιλελευθερισμό στην σοσιαλδημοκρατία.

## Παραπομπές


Κατηγορία:Πολωνικά πολιτικά κόμματα
Κατηγορία:Φιλελεύθερα κόμματα
Κατηγορία:Σεκουλαριστικά κόμματα
Yamaha Crypton X

**Yamaha Crypton X**, γνωστή και ως **Yamaha T135**, είναι μοτοσικλέτα τύπου «παπάκι» που παράγεται από την ιαπωνική βιομηχανία Yamaha. Όπως και το Yamaha Z έτσι και το Crypton X είναι κατάλληλο για αγώνες πίστας και θεωρείται πιο γρήγορο από τους αντιπάλους του, το Honda Sonic και το Suzuki Raider 150. Είναι ένα από τα πιο γρήγορα μηχανάκια στη Νοτιοανατολική Ασία.

Το 2008 η Injection έκδοση του Yamaha Spark 135 κυκλοφόρησε στην αγορά της Ταϊλάνδης, καθιστώντας το το δεύτερο underbone μηχανάκι με σύστημα Injection μαζί με το Honda Innova i. Υπάρχουν 3 κύρια εργοστάσια της Yamaha που κατασκευάζουν το Crypton X. Ένα στην Ινδονησία, ένα στην Ταϊλάνδη και το νεότερο στις Φιλιππίνες.

Το 2011 το Crypton X κατασκευάστηκε με νέο πίνακα οργάνων. Η έκδοση της Μαλαισίας με το χειροκίνητο συμπλέκτη αναθεωρήθηκε στο κιβώτιο 5 ταχυτήτων από το προηγούμενο τεσσάρων ταχυτήτων. Το 2015 η Yamaha έχει δημιουργήσει μια σημαντική αναβάθμιση σε ένα νέο μοντέλο με κινητήρα 150 κυβικών με ψεκασμό καυσίμου, το οποίο διαθέτει μια αναβάθμιση στην απόδοση, την αντοχή και νέα εμφάνιση από τα παλιότερα μοντέλα.

## Διεθνείς ονομασίες
* Πραγματικό όνομα: Yamaha T135
* Ταϊλάνδη: Spark 135
* Φιλιππίνες: Sniper
* Ινδονησία: Jupiter MX
* Μαλαισία: 135LC
* Βιετνάμ: Exciter
* Ελλάδα:  135 Crypton X

## Ιστορία μοντέλου
Το Yamaha Τ135 έκανε το ντεμπούτο του το 2005 στις Ταϊλανδικές και Ινδονησιακές αγορές, και στη συνέχεια στη Μαλαισία τον Φεβρουάριο του 2006. Το μοντέλο ήταν πολύ επιτυχημένο στην Νοτιοανατολική Ασία, ιδίως στη Μαλαισία. Το μηχανάκι ήταν επίσης εξίσου επιτυχημένο στην Ελλάδα.

## Αγώνες Dragster
Στην Ελλάδα τα Crypton X περνούν από ειδικές τροποποιήσεις και τρέχουν σε αγώνες και τουρνουά Dragster μαζί με πολύ γρήγορα παπιά όπως τα Yamaha Z. Και επίσης το Crypton X με το Yamaha Z θεωρούνται οι καλύτερες επιλογές για τέτοιου είδους αγώνες.

## Εξωτερικοί σύνδεσμοι
*Παρουσίαση ενός τροποποιημένου Crypton X στο paktitisa.wordpress.com
*Παρουσίαση του μοντέλου στο mototriti.gr

Κατηγορία:Μοντέλα μοτοσικλετών Yamaha
Κατηγορία:Μοτοσικλέτα
Ιωάννα του Σατιγιόν

Η **Ιωάννα του Σατιγιόν** *([[γαλλικά]]: Jeanne de Chatillon)* (1285-1354), ήταν Γαλλικής καταγωγής δούκισσα των Αθηνών και Αυθέντης Άργους και Ναυπλίας. Ήταν κόρη του Γκωτιέ Ε΄ του Σατιγιόν (Gaucher V de Châtillon) κόμη του Κρεσί-λα-Σαπέλ και του Σατώ-Πορσιέν. Παντρεύτηκε το 1306 τoν Γκωτιέ Ε΄ του Μπριέν και μαζί απέκτησαν δύο τέκνα.

Το 1311 μετά τον θάνατο του άντρα της στη Μάχη του Αλμυρού κατά της Καταλανικής Εταιρείας, κλείστηκε στην οχυρωμένη ακρόπολη της Αθήνας μαζί με τον ανήλικο γιο της και αντέταξε άμυνα περιμένοντας βοήθεια από τους υπόλοιπους Φράγκους. Βλέποντας ότι δεν θα έρθει βοήθεια και δεν μπορούσε να αντιμετωπίσει τους Καταλανούς, εγκατέλειψε την Αθήνα και μετέβη στη Νεάπολη και έπειτα στη Γαλλία στον πατέρα της. Από το Δουκάτο κράτησε τα εδάφη της οικογένειας στην Πελοπόννησο, δηλαδή την Αυθεντία Άργους και Ναυπλίας και τον Δαμαλά, φέουδο υποτελείς του Πριγκιπάτου της Αχαΐας, και κατείχε τον τίτλο της *"Κατά όνομα Δούκισσα των Αθηνών"* έως το 1320.

## Οικογένεια
Παντρεύτηκε το 1306 τoν Γκωτιέ Ε΄ του Μπριέν και μαζί απέκτησαν τον 
* Γκωτιέ ΣΤ΄ του Μπριέν και την 
* Ισαβέλλα ντε Μπριέν, σύζυγο του Γκωτιέ Γ΄ του Ανγκιάν.

## Παραπομπές



## Πηγές

*Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910, σελίδα 328, 329

Κατηγορία:Δούκισσες των Αθηνών
Κατηγορία:Αυθέντες Άργους και Ναυπλίας
Κατηγορία:Βαρωνία του Ελδαμαλά
Κατηγορία:Βαρώνοι του Πριγκιπάτου της Αχαΐας
Ευάγγελος Αποστολάκης

Ο **Ευάγγελος Αποστολάκης** (Γεράνι Ρεθύμνης, 14 Μαΐου 1957) είναι Έλληνας εν αποστρατεία ναύαρχος του Πολεμικού Ναυτικού, επίτιμος Αρχηγός ΓΕΕΘΑ και ανεξάρτητος βουλευτής Επικρατείας, εκλεγμένος με τον ΣΥΡΙΖΑ-Π.Σ. Διετέλεσε υπουργός Εθνικής Άμυνας στη δεύτερη κυβέρνηση του Αλέξη Τσίπρα.

## Βιογραφικά Στοιχεία
Γεννήθηκε το 14 Μαΐου 1957 στο Ρέθυμνο της Κρήτης και η καταγωγή του είναι από τον Πετρέ Γερανίου Ρεθύμνης. Είναι νυμφευμένος και έχει δύο παιδιά. Ένα εξ αυτών είναι ο τηλεοπτικός σεφ και διαγωνιζόμενος στο Master Chef, Γιάννης Αποστολάκης.

Έχει αποφοιτήσει:

*από τη Σχολή Ναυτικών Δοκίμων
*από το Σχολείο Υποβρυχίων Καταστροφών της Διοικήσεως Υποβρυχίων Καταστροφών (ΔΥΚ)
*από όλα τα σταδιοδρομικά Σχολεία εσωτερικού
*από το Amphibious Warfare School (ΗΠΑ)
*από το Advanced Mine Warfare School (Βέλγιο)
*από τη Ναυτική Σχολή Πολέμου

Από το 1998 ως το 2001 ήταν διοικητής της Διοίκησης Υποβρυχίων Καταστροφών (ΔΥΚ). Επίσης έχει υπηρετήσει, μεταξύ άλλων, στη Ναυτική Διοίκηση Αιγαίου (ΝΔΑ) και στο Ναύσταθμο Κρήτης (ΝΚ) ως Αρχιεπιστολέας, στο STRIKEFORNATO ως Deputy COS, στο ΓΕΝ ως Διευθυντής Β' Κλάδου, στο Αρχηγείο Στόλου ως Υπαρχηγός, καθώς και στο ΓΕΕΘΑ ως Επιτελάρχης και Υπαρχηγός.

Στις 7 Μαρτίου 2013 ανέλαβε καθήκοντα αρχηγού Γενικού Επιτελείου Ναυτικού. Από τις 15 Σεπτεμβρίου 2015 ανέλαβε, κατόπιν αποφάσεως του ΚΥΣΕΑ, την ηγεσία των Ελληνικών Ενόπλων Δυνάμεων ως αρχηγός ΓΕΕΘΑ, διαδεχόμενος τον στρατηγό Μιχαήλ Κωσταράκο.

Στις 13 Ιανουαρίου 2019 ανακοινώθηκε από τον πρωθυπουργό Αλέξη Τσίπρα ότι θα αναλάβει τη θέση του υπουργού Έθνικής Άμυνας, αντικαθιστώντας τον Πάνο Καμμένο, παραδίδοντας τα καθήκοντα του αρχηγού ΓΕΕΘΑ στον Αντιπτέραρχο Χρήστο Χριστοδούλου. Ανέλαβε καθήκοντα στις 14 Ιανουαρίου και παρέμεινε στο αξίωμα έως τις 9 Ιουλίου 2019.

Στις 31 Αυγούστου 2021 ανακοινώθηκε πρόταση του πρωθυπουργού Κυριάκου Μητσοτάκη να αναλάβει την θέση του υπουργού στο νεοσύστατο Υπουργείο Πολιτικής Προστασίας την οποία  αρνήθηκε. Αρχικά είχε αποδεχθεί τη θέση με την προϋπόθεση ότι θα συναινούσε και ο ΣΥΡΙΖΑ. Έπειτα από ανακοίνωση του ΣΥΡΙΖΑ αρνήθηκε τη θέση του υπουργού.

Στις εκλογές του Μαΐου και του Ιουνίου 2023 εξελέγη βουλευτής Επικρατείας με τον ΣΥΡΙΖΑ - Προοδευτική Συμμαχία. Στις 28 Νοεμβρίου 2024, ανακοίνωσε την αποχώρησή του από το κόμμα και την ανεξαρτητοποίησή του από την Κοινοβουλευτική Ομάδα του ΣΥΡΙΖΑ-Π.Σ.

## Διακρίσεις
### Παράσημα
*Χρυσός Σταυρός του Τάγματος του Φοίνικα
*Χρυσός Σταυρός του Τάγματος της Τιμής
*Ταξιάρχης του Τάγματος του Φοίνικα
*Ταξιάρχης του Τάγματος της Τιμής

### Μετάλλια
*Μετάλλια Στρατιωτικής Αξίας Γ΄, Β΄ και Α΄ Τάξεως

### Διαμνημονεύσεις
*Διαμνημόνευση Ευδοκίμου Διοικήσεως Γ΄ και Α΄ Τάξεως
*Διαμνημόνευση Υπηρεσίας Αξιωματικού Επιτελούς Β΄ Τάξεως

## Παραπομπές


Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Έλληνες υπουργοί Εθνικής Άμυνας
Κατηγορία:Κρητικοί
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τον ΣΥΡΙΖΑ
Τόμας Πρωτόπαπας

Ο **Τόμας Πρωτόπαπας** (19 Ιανουαρίου 1988 - 21 Μαΐου 2013) ήταν Έλληνας ηθοποιός και μοντέλο, καθώς ασχολούταν ερασιτεχνικά και με την γυμναστική.

## Βιογραφία
Ο Τόμας Πρωτόπαπας γεννήθηκε στις 19 Ιανουαρίου 1988 στο Λονδίνο ως Τόμας Νέλσων Πρωτόπαπας. Απο την ηλικία των 14 ετών ασχολήθηκε με το μόντελινγκ, ενώ αργότερα και με την υποκριτική. Ως χόμπι του, είχε την πάλη, λαμβάνοντας μέρος σε πολλούς αγώνες. Στην Ελλάδα, ξεκίνησε την καριέρα του, μέσα από το μουσικό κανάλι MAD TV, παρουσιάζοντας μια εκπομπή μουσικού περιεχομένου, ενώ το 2010 συμμετείχε στο remake της ταινίας Ρόδα, τσάντα και κοπάνα. Το 2012, έπαιξε με πρωταγωνιστικό ρόλο στη κωμική σειρά του Mega Channel, Οι Βασιλιάδες, έχοντας το ρόλο του γιου του Αιμίλιου Καννελόπουλου (Γεράσιμος Σκιαδαρέσης), Αλέξη Καννελόπουλου. Το 2013 θα συμμετείχε στην εκπομπή μαγειρικής Dr. Cook, που προβλήθηκε απο το ίδιο κανάλι, ως μαθητευόμενος σεφ.

## Θάνατος
Το πρωί της Κυριακής 17 Μαρτίου 2013, ξεκίνησε με το αυτοκίνητό του από το σπίτι του, με προορισμό το στούντιο στο οποίο θα γίνονταν τα γυρίσματα της εκπομπής Dr Cook. Κάποια στιγμή και ενώ είχε ήδη μπει στην Αττική Οδό, σταμάτησε στην άκρη του δρόμου για να τηλεφωνήσει, και λίγα δευτερόλεπτα αργότερα, έπεσε με ιλιγγιώδη ταχύτητα πάνω του ένα λευκό βανάκι. Η σύγκρουση ήταν σφοδρή και είχε ως αποτέλεσμα να χτυπήσει ο ηθοποιός στο παρμπρίζ του αυτοκινήτου του και να υποστεί βαριές κρανιοεγκεφαλικές κακώσεις και πολύ σοβαρούς τραυματισμούς. Αμέσως μεταφέρθηκε στο Νοσοκομείο ΚΑΤ στην Κηφισιά Αττικής, όπου υπεβλήθη σε χειρουργική επέμβαση. Μετά το τέλος της επέμβασης, μεταφέρθηκε στην Εντατική Μονάδα Παρακολούθησης του ΚΑΤ, όπου παρέμεινε νοσηλευόμενος, για 66 ημέρες, μέχρι το απόγευμα της Τρίτης 21 Μαΐου 2013, οπότε και έφυγε από τη ζωή. Μετά το θάνατο του, η σειρά Οι Βασιλιάδες αφιερώθηκε στη μνήμη του.

## Προσωπική Ζωή
Διατηρούσε σχέση με την φοιτήτρια Ιωάννα Ζεμπερλίγκου, η οποία ήταν δίπλα του μέχρι την στιγμή του θανάτου του.

## Φιλμογραφία
### Τηλεόραση

## Παραπομπές


## Εξωτερικοί Σύνδεσμοι
* Τόμας Πρωτόπαπας στο IMDb

Κατηγορία:Έλληνες μοντέλα
Κατηγορία:Έλληνες ηθοποιοί τηλεόρασης
Χαράλαμπος Κορωναίος

Ο **Χαράλαμπος Κορωναίος** (1916-2006), με καταγωγή από τα Κύθηρα, υπήρξε αυτοδίδακτος ζωγράφος, με βασικά θέματα τα τοπία και την ανθρώπινη μορφή που εκφράστηκε σε εξπρεσιονιστικό στυλ. 
Έργα του βρίσκονται στο Μουσείο Μοντέρνας Τέχνης στην Βαρκελώνη, στις Πινακοθήκες Υπουργείου Παιδείας και Πολιτισμού, της Καλαμάτας, της Νίκαιας, του Οργανισμού Βάμβακος, του Φιλολογικού συλλόγου Παρνασσού και σε ιδιωτικές συλλογές εσωτερικού και εξωτερικού. Υπήρξε μέλος του Καλλιτεχνικού Ελληνικού Επιμελητηρίου.

*Προσπαθώ με το έργο μου να επικοινωνήσω άμεσα με τον θεατή και να τον συγκινήσω και να του μεταδώσω το μήνυμα της αληθινής τέχνης.* 
							Χ. Κορωναίος

***Καλλιτεχνική δράση**: συμμετοχή σε 40 ομαδικές εκθέσεις από εσωτερικό, σε Πανελλήνιες και τέσσερις ατομικές. Συμμετοχή σε επτά διεθνείς εκθέσεις Ισπανία 1962, Ιταλία 1966, 1972, 1974 και 1976 (Μπιεννάλε  Ιερής Τέχνης) Μόντε Κάρλο 1969, 1970 και 1974 υπό την αιγίδα της UNESCO.

***Διπλώματα τιμής**: δίπλωμα τιμής από την Ένωση ζωγράφων Β. Ελλάδας 1968 ,δίπλωμα τιμής από την I.A.G. 1969, δίπλωμα τιμής από το Σύλλογο Ελλήνων Λογοτεχνών, 1976.
***Διακρίσεις**:Διάκριση από την Ακαδημία Lutece του Παρισιού 1974. Αργυρό μετάλλιο της Α’ Διεθνούς ιερής τέχνης Ιταλίας το 1972.
***Κριτική**:
**Ο κ. Κορωναίος γνωστός στους φιλότεχνους από πολλές εκθέσεις και συμμετοχές σε διεθνείς διαγωνισμούς διακρίνεται για την καθαρή φόρμα των έργων του, τη μελετημένη  σύνδεση και την αρμονία του χρώματος.* εφ. Βραδυνή 10-12-71
**Τέχνη αληθινή, τοπία και φιγούρες  μιλούν με τη μαγική γλώσσα των χρωμάτων και του φωτός.* Ηλίας Σιμόπουλος, Λογοτέχνης
**Ζωγραφική γνήσια σε ουσία και γι αυτό μεταδοτική. Εμπνοή, ευχέρεια, ένστικτο και άσκηση.* Κοκκόροβιτς, Λογοτέχνης
***Βιβλιογραφία**: Άρθρα και κριτικές έχουν δημοσιευθεί σε εφημερίδες και περιοδικά ( εγκυκλοπαίδεια Χ. Γιοβάννη, οδηγό Καλών Τεχνών Α. Κουρτικάκη , διεθνές λεξικό Τέχνης και στο δίτομο λεξικό οι Τέχνες στην Ευρώπη εκδόσεις Κρίστιαν Χαλς Μόντε Κάρλο 1969 και 1974 και εκδόσεις Μέλισσα. Dictionnaire d’Art Contemporain, Μονακό 1971, σ. 39 – Βάγιας Παναγιωτόπουλος, Πανελλήνιος Κήρυξ, 1974, αρ. φύλλου 131/74- Cristian Hals, L’ Art en Europe, Μονακό 1974, σ.17.

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Πυγμαλίων Δαδακαρίδης

Ο **Πυγμαλίων Δαδακαρίδης** (Μάντσεστερ, 30 Μαΐου 1977) είναι Έλληνας ηθοποιός του θεάτρου, του κινηματογράφου και της τηλεόρασης. Έχει παίξει και πρωταγωνιστήσει σε πολλές ταινίες και σειρές, ενώ θεωρείται ένας από τους καλύτερους Έλληνες ηθοποιούς της σύγχρονης ελληνικής τηλεόρασης.

## Βιογραφία
Ο Δαδακαρίδης γεννήθηκε από πατέρα Έλληνα και μητέρα Αγγλίδα. Έχει δύο μικρότερα αδέρφια, την Τζούλια, που ζει στο εξωτερικό, και τον Θανάση, που ζει στην Ελλάδα. Αρχικά σπούδασε προγραμματισμό και μάρκετινγκ, αλλά τελικά στράφηκε στην υποκριτική. Ξεκίνησε την σταδιοδρομία του ως ηθοποιός στη Βρετανία, όπου στην πρώτη του ακρόαση πήγε παρακινούμενος από σχετική αγγελία σε εφημερίδα. Το 1996 ήρθε στην Ελλάδα για να συνεχίσει την σταδιοδρομία του και το 1999 αποφοίτησε από την Δραματική Σχολή Θεμέλιο του Νίκου Βασταρδή. 

Ο Δαδακαρίδης έγινε ευρύτερα γνωστός μέσα από τον ρόλο του Κίμωνα Σαραντινού, τηλεοπτικό γιο του Παύλου Χαϊκάλη στην τηλεοπτική σειρά Πενήντα Πενήντα, οπού πρωταγωνίστησε με τον Πέτρο Φιλιππίδη και τον Σάκη Μπουλά. 

Ήταν μέλος των Άγαμων Θυτών τη περίοδο 2009-2011 και ξανά τη περίοδο 2014-2017.

Για την ερμηνεία του στην ταινία Ευτυχία του Άγγελου Φραντζή, έλαβε το 2020 το Βραβείο Α' Ανδρικού Ρόλου από την Ελληνική Ακαδημία Κινηματογράφου.

## Φιλμογραφία

* *[[Λιούμπη]]*, 2005
* *Πέντε λεπτά ακόμα*, 2006
* *[[Η επιστροφή (ταινία, 2007)|Η επιστροφή]]*, 2007
* *Αυστηρώς κατάλληλο*, 2008
* *[[Ζητείται ψεύτης (ταινία, 2010)|Ζητείται ψεύτης]]*, 2010
* *Κοινός Παρονομαστής*, 2014
* *[[Έτερος εγώ]]*, 2016
* *[[Ευτυχία (ταινία, 2019)|Ευτυχία]]*, 2019

## Παραπομπές



## Εξωτερικοί σύνδεσμοι

*  

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Κόπα Λιμπερταδόρες 2013

Το **Κόπα Λιμπερταδόρες 2013** είναι το 54ο πρωτάθλημα. Ξεκίνησε στις 24 Ιανουαρίου και έλήξε στις 24 Ιουλίου 2013. Η πρωταθλήτρια ομάδα κέρδισε αυτόματα τη συμμετοχή της στο Κόπα Λιμπερταδόρες 2014. Νικήτρια αναδείχθηκε η  Ατλέτικο Μινέιρο από τη Βραζιλία, για πρώτη φορά στην ιστορία της επικρατώντας σε διπλό τελικό της Ολίμπια από την Παραγουάη.

## Ομάδες

Η νικήτρια του Κόπα Σουδαμερικάνα 2012 δικαιούται μια θέση στη διοργάνωση. Ωστόσο, η χώρα της νικήτριας ομάδας του Κόπα Σουδαμερικάνα δεν εξασφαλίζει μια επιπλέον θέση. Η νικήτρια του Κόπα Σουδαμερικάνα εξασφαλίζει τη χαμηλότερη θέση που ήδη δικαιούται η χώρα της εάν δεν έχει προκριθεί στο Κόπα Λιμπερταδόρες μέσω του εθνικού πρωταθλήματος της χώρας. 

## Κλήρωση

## Πρώτος γύρος

## Δεύτερος γύρος
### Όμιλος 1

|

|}

### Όμιλος 2

|

|}

### Όμιλος 3

|

|}

### Όμιλος 4

|

|}

### Όμιλος 5

|

|}

### Όμιλος 6

|

|}

### Όμιλος 7

|

|}

### Όμιλος 8

|

|}

## Διάγραμμα
Σε όλες τις περιπτώσεις, η πρώτη ομάδα που αναφέρεται για κάθε αγώνα έδωσε το δεύτερο αγώνα εντός έδρας.

## Φάση των 16

## Προημιτελικοί

## Ημιτελικοί

## Τελικοί
Οι τελικοί διεξάγονται σε δύο αγώνες, με την ομάδα που είχε την υψηλότερη θέση στην κατάταξη, να δίνει το δεύτερο αγώνα ως γηπεδούχος. Αν υπάρξει ισοβαθμία στους βαθμούς και στη διαφορά τερμάτων στο τέλος του δεύτερου αγώνα, δεν εφαρμόζεται ο κανόνας του εκτός έδρας γκολ και οι δύο ομάδες παίζουν παράταση μισής ώρας. Αν και στο τέλος της παράτασης οι ομάδες είναι ισόπαλες, ο τίτλος κρίνεται στη διαδικασία των πέναλτι.

----

## Παραπομπές


## Εξωτερικοί σύνδεσμοι
* Το Κόπα Λιμπερταδόρες στην επίσημη ιστοσελίδα της CONMEBOL

Κατηγορία:Κόπα Λιμπερταδόρες
Κατηγορία:Ποδόσφαιρο το 2013
2747 Τσέσκι Κρούμλοβ

μικρογραφία|Η τροχιά του αστεροειδούς 2747 Τσέσκι Κρούμλοβ
Ο **Τσέσκι Κρούμλοβ (Cesky Krumlov)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1980 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του από την ομώνυμη τσεχική τουριστική πόλη.

## Φυσικά χαρακτηριστικά
Η μέση διάμετρος του Τσέσκι Κρούμλοβ εκτιμάται σε 32,63 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,038.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσεσκι Κρουμλοβ
2748 Πάτρικ Τζην

Ο **Πάτρικ Τζην (Patrick Gene)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1981 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομα του γιου της, Patrick Gene Shoemaker.

## Φυσικά χαρακτηριστικά
Ο φασματικός τύπος του Πάτρικ Τζην είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πατρικ Τζην
2750 Λόβιισα

Ο **Λόβιισα (Loviisa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από τον ομώνυμο δήμο της νότιας Φινλανδίας.

## Φυσικά χαρακτηριστικά
Ο φασματικός τύπος του Λόβιισα είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λοβιισα
2749 Βάλτερχορν

Ο **Βάλτερχορν (Walterhorn)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του ερασιτέχνη αστρονόμου Βάλτερ Χορν (*Walter Horn*, 1881-1967), ιδρυτή του δημόσιου αστεροσκοπείου του Ζόλινγκεν.

Αξιοσημείωτη είναι η πολύ μικρή κλίση της τροχιάς του Βάλτερχορν ως προς την εκλειπτική, μόλις 19΄18΄΄.

## Φυσικά χαρακτηριστικά
Τα φυσικά χαρακτηριστικά του Βάλτερχορν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βαλτερχορν
Σπυρίδων Μακρής

Ο **Σπυρίδων Γ. Μακρής** (1926 – 20 Αυγούστου 1978) ήταν Έλληνας ιατρός, ο πρώτος στην ιστορία καθηγητής της αναισθησιολογίας στην Ελλάδα.

Απεφοίτησε από την ιατρική σχολή του Πανεπιστημίου Αθηνών. Ειδικεύθηκε στην ειδικότητα της αναισθησιολογίας στα εξής ιατρικά κέντρα των Η.Π.Α.:

* D.C. General Hospital (Ουάσινγκτον D.C.)
* Ιατρικό Κέντρο του Πανεπιστημίου Georgetown (Ουάσινγκτον D.C.)
* Νοσοκομείο Πανεπιστημίου Τζωρτζ Ουάσινγκτον (Ουάσινγκτον D.C.)
* Γενικό Νοσοκομείο του Χάρβαρντ (Μασαχουσέτη)

Μετά το τέλος των σπουδών του έγινε λέκτορας ή επισκέπτης καθηγητής στα παραπάνω πανεπιστήμια, όπου δίδαξε και συμμετείχε σε έρευνες με πρωτοποριακά για την εποχή θέματα. Υπήρξε εταίρος του «Αμερικανικού Κολεγίου Αναισθησιολόγων» (A.C.A.).

Το έτος 1974 ο Σπ. Μακρής έγινε ο πρώτος στην ιστορία καθηγητής της αναισθησιολογίας σε ελληνικό πανεπιστήμιο (συγκεκριμένα στο Αριστοτέλειο Πανεπιστήμιο Θεσσαλονίκης).

Συνέγραψε δύο συγγράμματα, που ήταν επίσης τα πρώτα που εκδόθηκαν ποτέ στην ελληνική γλώσσα πάνω στην αναισθησιολογία:

* *Αναισθησιολογία, Γενικαί Αρχαί* (Αθήναι 1961)
* *Αναισθησιολογία εις την Κλινικήν Πράξιν* (Αθήνα 1979)

όπως και το:

* *Αντιμετώπιση του πόνου, τεχνητός μερισμός, καρδιοπνευμονική αναζωογόνηση* (University Studio Press, Θεσσαλονίκη 1992, 310 σελ.)

Επίσης έγραψε σχεδόν 100 επιστημονικές εργασίες, πολλές από τις οποίες έχουν δημοσιευθεί στο *[[Science]]*, το *Anaesthesia and Analgesia* και άλλα διεθνούς κύρους επιστημονικά περιοδικά.

Ο Σπυρίδων Μακρής απεβίωσε σε ηλικία 52 ετών στη Θεσσαλονίκη, από μετατραυματικό ανεύρυσμα της κοιλιακής αορτής που προκλήθηκε από τροχαίο ατύχημα.

## Πηγές
* Μαρία Μ. Γκιάλα: «Σ.Γ. Μακρής: ο πρώτος καθηγητής Αναισθησιολογίας στην Ελλάδα» (5η Διεπιστημονική Ημερίδα, Ιωάννινα, 9-10 Μαΐου 2008).

Κατηγορία:Έλληνες αναισθησιολόγοι
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Έλληνες ιατροί του 20ού αιώνα
Ετήσιοι αγώνες ΣΕΓΑΣ ποδοσφαίρου ανδρών 1911

Το Νοέμβριο του 1911 διοργανώθηκαν από τον ΣΕΓΑΣ "οι ετήσιοι ποδοσφαιρικοί αγώνες". Νικητής αναδείχθηκε ο '''Πανελλήνιος Ποδοσφαιρικός Όμιλος'''.

## Χρονικό
[δεξιά|μικρογραφία|120px|[Γιώργος Καλαφάτης]]

Στο πρωτάθλημα του φθινοπώρου 1911 που προκήρυξε ο ΣΕΓΑΣ δήλωσαν συμμετοχή μόνο δύο σύλλογοι: ο Πειραϊκός Σύνδεσμος και ο Πανελλήνιος Ποδοσφαιρικός Όμιλος (Π.Π.Ο.), τον οποίο είχε ιδρύσει ο Γιώργος Καλαφάτης την προηγούμενη χρονιά αποχωρώντας από τον "Ποδοσφαιρικό Όμιλο Αθηνών"' (Π.Ο.Α.), ο οποίος επίσης ήταν δικό του δημιούργημα, όταν το 1908 είχε φύγει από τον Πανελλήνιο Γ.Σ. Από τον Π.Π.Ο προέκυψε λίγα χρόνια αργότερα ο Παναθηναϊκός Α.Ο. Στους αγώνες δεν συμμετείχε το Π.Σ. Γουδί, το οποίο φαίνεται πως διήγε περίοδο κρίσης μετά την αποχώρηση πολλών αρχικών παικτών.

### Αποτελέσματα
Ο πρωταθλητής αναδείχτηκε έπειτα από μια σειρά αγώνων ανάμεσα στους δύο συλλόγους. Ένα δημοσίευμα στον τύπο αναγγέλει για την Κυριακή 13 Νοεμβρίου τον εναρκτήριο αγώνα μεταξύ **Πειραϊκού Συνδέσμου** και **Πανελληνίου Ποδοσφαιρικού Ομίλου** στο Ποδηλατοδρόμιο στο Νέο Φάληρο:

: *"Αύριον Κυριακήν εις τας 3 το απόγευμα άρχονται εν τω Ποδηλατοδρομίω Ν. Φαλήρου οι ετήσιοι ποδοσφαιρικοί αγώνες α΄ ομάδων Συλλόγων. Οι αγώνες αυτοί τελούνται υπό του Συνδέσμου των Ελληνικών Αθλητικών και Γυμναστικών Σωματείων. Θα μετάσχουν ο [[Πειραϊκός Σύνδεσμος]] και ο [[ΠΑΕ Παναθηναϊκός|Πανελλήνιος Ποδοσφαιρικός Όμιλος]]."*.

Είναι γνωστά τα αποτελέσματα τριών αγώνων (πιθανότατα: α΄ αγώνας, ρεβάνς και τελικός):
 
* 20 Νοεμβρίου 1911: **Πανελλήνιος Π.Ο.** - Πειραϊκός Σύνδεσμος: 4-0
* 27 Νοεμβρίου 1911: **Πανελλήνιος Π.Ο.** - Πειραϊκός Σύνδεσμος: 2-3
* 4 Δεκεμβρίου 1911: **Πανελλήνιος Π.Ο.** - Πειραϊκός Σύνδεσμος: 10-2

* **Πρωταθλητής**: **Πανελλήνιος Π.Ο.**

## Η ομάδα του Πανελληνίου Ποδοσφαιρικού Ομίλου
δεξιά|μικρογραφία|250px|Οι αθλητές του ΠΠΟ το 1911
δεξιά|μικρογραφία|250px|Οι αθλητές του ΠΠΟ το 1912
Την ομάδα του ΠΠΟ συγκροτούσαν:

* **Γενικός Αρχηγός και προπονητής**:
** Τζον Σίριλ Κάμπελ
* **Αθλητές**:
** Δημήτρης Δεμερτζής (τερματοφύλακας)
** Ρέππας (μπακ)
** Γιώργος Καλαφάτης (μπάκχαφ)
** Αλέξανδρος Καλαφάτης (μπάκχαφ)
** Χοϊδάς (χαφ)
** Μαντζάκος (φορ)
** Μιχάλης Παπάζογλου (στη συνέχεια Γενικός Γραμματέας του ΠΑΟ)
** Κουσουβέλης
** Κίσας
** Κοστομένος
** Ρόκος (από το Καντίκιοϊ)
** Μακρής (από τη Ρουμανία)

## Πηγές

* "Αθλητικός Κόσμος", ψηφ. σελ. 365.
* "Εμπρός", 12/11/1911.

## Αναφορές


Κατηγορία:Εγχώρια ποδοσφαιρικά πρωταθλήματα 1911-1912
Κατηγορία:Πανελλήνιο πρωτάθλημα ποδοσφαίρου
2752 Γου Τσιεν-Σιουνγκ

Ο **Γου Τσιεν-Σιουνγκ (Wu Chien-Shiung)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,338. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή της Κινέζας φυσικού Σιεν-Σιούγκ Βου.

## Φυσικά χαρακτηριστικά
Τα φυσικά χαρακτηριστικά του Γου Τσιεν-Σιουνγκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γου Τσιεν-Σιουνγκ
2753 Ντάνκαν

Ο **Ντάνκαν (Duncan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,30. Ανακαλύφθηκε το 1966 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Τζων Τσαρλς Ντάνκαν (*John Charles Duncan*, 1882–1967).

## Φυσικά χαρακτηριστικά
Η μέση διάμετρος του Ντάνκαν εκτιμάται σε 17,93 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,066.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντανκαν
2751 Κάμπμπελ

μικρογραφία|Η τροχιά του αστεροειδούς 2751 Κάμπελ
Ο **Κάμπμπελ (Campbell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Γουίλιαμ Γουάλας Κάμπμπελ.

## Φυσικά χαρακτηριστικά
Τα κυρίως φυσικά χαρακτηριστικά του Κάμπμπελ είναι άγνωστα. Ο Κάμπμπελ περιστρέφεται γύρω από τον εαυτό του μία φορά κάθε 2 ώρες και 45 λεπτά, μία πολύ ταχεία περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καμπμπελ
2754 Εφίμοφ

Ο **Εφίμοφ (Efimov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1966 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του ρώσου πρωτοπόρου της αεροπορίας Μιχαήλ Νικηφόροβιτς Εφίμοφ (Михаил Никифорович Ефимов, 1881–1919).

## Φυσικά χαρακτηριστικά
Ο φασματικός τύπος του Εφίμοφ είναι **Sa**. Ο Εφίμοφ περιστρέφεται γύρω από τον εαυτό του μία φορά κάθε 2 ώρες 26 λεπτά και 59 δευτερόλεπτα, μία πολύ ταχεία περιστροφή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Εφιμοφ